busenfreund
Store norske leksikon,Ordforklaringer,Ord og uttrykk på andre språk,Tyske ord og uttrykk
Busenfreund er et tysk ord som betyr hjertevenn, en venn som står deg veldig nær. Ordet var tidligere også i bruk på norsk, men er nå foreldet.
Sammensetningen med Busen (bryst) og Freund (venn), Busenfreund (hankjønn) og Busenfreundin (hunkjønn), kom inn i tysk språk på 1700-tallet. Sannsynligvis spilte den litteraturhistoriske epoken Empfindsamkeit en rolle for bruken av ordet. Sentrale trekk ved Empfindsamkeit var følelser som vennskap og nestekjærlighet.I dagens tysk brukes ordet også i ironisk eller nedsettende betydning, for eksempel i offentlige sammenhenger, der man ikke bør ha tette vennskapelige bånd. Les mer i Store norske leksikon tysk